आदर्श औद्योगिक संस्था कोनी में प्लेसमेंट कैंप, 80 को मिली नौकरी
बिलासपुर | जिला रोजगार एवं स्वरोजगार मार्गदर्शन केन्द्र, बिलासपुर द्वारा 22 दिसंबर को आदर्श औद्योगिक संस्था परिसर, कोनी में नि:शुल्क प्लेसमेंट कैंप का आयोजन किया गया। प्लेसमेंट कैम्प में 5 निजी प्रतिष्ठानों के विभिन्न 299 तकनीकी,गैर तकनीकी पदों की रिक्तियों के लिए 164 आवेदकों ने साक्षात्कार दिया। उनमें से 80 पदों पर कैम्प स्थल पर ही आवेदकों का चयन किया गया। शेष पदों पर कौशल परीक्षण, साक्षात्कार पश्चात चयन की कार्यवाही की जाएगी। चयन किए गए पदों में सुपरवाइजर, क्रॉप डेवलपर, सिक्युरिटी गार्ड, कृषक मित्र, सेल्स मैनेजर एडवाइजर एवं वृत्तिक अभिकर्ता आदि पद शामिल हैं।
hin_Deva hin_Deva